****

**R E P U B L I K A H R V A T S K A**

**ŠIBENSKO-KNINSKA ŽUPANIJA**

**OPĆINA BISKUPIJA**

Orlić, Trg Ivana Meštrovića 2

22300 Knin

**OPĆINSKO VIJEĆE**

KLASA:940-01/20-01/6

URBROJ:2182/17-01-20-01

*Orlić, 30. rujna 2020.godine*

Na temelju članaka 15. i 19. Zakona o upravljanju državnom imovinom (»Narodne novine«, broj 52/18) i članka 32. Statuta Općine Biskupija (»Službeni vjesnik Šibensko-kninske županije«, broj 09/09, 4/11, 08/12, 04/13, 02/18 i 05/19), Općinsko vijeće Općine Biskupija na sjednici 33. održanoj dana 30.rujna 2020. godine, donosi

**ODLUKU**

**O USVAJANJU GODIŠNJEG PLANA UPRAVLJANJA IMOVINOM**

**U VLASNIŠTVU OPĆINE BISKUPIJA ZA 2021. GODINU**

I.

Ovom Odlukom usvaja se Godišnji plan upravljanja imovinom u vlasništvu Općine Biskupija za 2021. godinu kojeg je Općina Biskupija u obvezi donijeti u skladu s odredbama Zakona o upravljanju državnom imovinom (»Narodne novine«, broj 52/18) te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Šibensko-kninske županije.

II.

Godišnjim planom upravljanja imovinom određuju se:

* kratkoročni ciljevi i smjernice upravljanja imovinom Općine Biskupija,
* provedbene mjere u svrhu provođenja Strategije,
* detaljna analiza stanja upravljanja pojedinim oblicima imovine u vlasništvu Općine Biskupija,
* godišnji planovi upravljanja pojedinim oblicima imovine u vlasništvu Općine Biskupija.

Pobliži obvezni sadržaj Godišnjeg plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 21/14).

III.

Godišnji plan upravljanja imovinom u vlasništvu Općine Biskupija za 2021. godinu donosi Općinsko vijeće Općine Biskupija za razdoblje od godinu dana, u tekućoj godini za sljedeću godinu.

IV.

Općina Biskupija dužna je do 30. rujna 2022. godine dostaviti Općinskom vijeću na usvajanje Izvješće o provedbi Godišnjeg plana upravljanja imovinom u vlasništvu Općine Biskupija za 2021. godinu.

V.

Ova Odluka stupa na snagu osmoga dana od dana objave u Službenom vjesniku Šibensko-kninske županije, a objavit će se na službenoj web stranici Općine Biskupija i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13 i 85/15).

Predsjednik Općinskog vijeća

Općine Biskupija:

Damjan Berić, dipl. oec.

*Dostaviti:*

1. *Pismohrani*
2. *Jedinstvenom upravnom odjelu*
3. *Službeni vjesnik Šibensko-kninske županije*
4. *Web stranici*