Na temelju članka 96. Zakona o financiranju političkih aktivnosti, izborne promidžbe i referenduma („Narodne novina“ broj 29/19 i 98/19), članka 7. Zakona o financiranju političkih aktivnosti i izborne promidžbe („Narodne novine“, br. 24/11, 61/11, 27/13, 48/13-pročišćeni tekst, 2/14-Odluka Ustavnog suda Republike Hrvatske, 96/16 i 70/17) i članka 32. Statuta Općine Biskupija („Službeni vjesnik Šibensko-kninske županije“ broj 9/09, 4/11, 8/12, 4/13, 2/18 i 5/19), Općinsko vijeće Općine Biskupija, na 33. sjednici, od 30. rujna 2020. godine, donosi

**ODLUKU**

**o raspoređivanju sredstava iz proračuna Općine Biskupija za redovito**

**godišnje financiranje političkih stranaka i članova izabranih s liste grupe birača zastupljenih u Općinskom vijeću Općine Biskupija za 2020. godinu**

Članak 1.

Ovom Odlukom raspoređuju se sredstva za redovito godišnje financiranje političkih stranaka i članova izabranih s liste grupe birača (u daljnjem tekstu:nezavisni vijećnici) zastupljenih u Općinskom vijeću Općine Biskupija (u daljnjem tekstu: Općinsko vijeće) za 2020. godinu, a koja se osiguravaju u Proračunu Općine Biskupija za 2020. godinu.

Članak 2.

Sredstva za redovito godišnje financiranje političkih stranaka i nezavisnih vijećnika osiguravaju se u proračunu Općine Biskupija za 2020.godinu u iznosu od 15.000,00 kuna.

Članak 3.

Sredstva za financiranje političkih stranaka i nezavisnih vijećnika raspoređuju se na način da se utvrdi jednaki iznos sredstava za svakog vijećnika u Općinskom vijeću razmjerno broju vijećnika svake političke stranke u Općinskom vijeću u trenutku konstituiranja Općinskog vijeća.

Za svakog člana Općinskog vijeća podzastupljenog spola, utvrđuje se naknada u visini od 10% iznosa predviđenog po svakom članu Općinskog vijeća.

Članak 4.

Za svakog člana Općinskog vijeća utvrđuje se iznos sredstava od 1350,00 kn.

Za svakog člana Općinskog vijeća podzastupljenog spola utvrđuje se iznos sredstava od 1500,00 kn.

Članak 5.

Političkim strankama i nezavisnim vijećnicima zastupljenim u Općinskom vijeću, raspoređuju se sredstva u iznosima kako slijedi:

-Samostalna demokratska srpska stranka (SDSS)-9 vijećnika………..12.150,00 kn

-Milan Sljepčević (nezavisni vijećnik)---------------------------------------1.350,00 kn

-Radmila Berić (nezavisni vijećnik)……………………………………..1.500,00 kn

Članak 6.

Sredstva iz članka 2.raspoređena prema članku 3. i članku 4. ove odluke, doznačuju se na žiro-račun političke stranke, odnosno na poseban račun nezavisnog vijećnika, jednom tromjesečno u jednakim iznosima.

Članak 7.

Stupanjem na snagu ove Odluke prestaje važiti Odluka o raspoređivanju sredstava iz proračuna Općine Biskupija za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Biskupija za 2020. godinu („Službeni vjesnik Šibensko-kninske županije“, br. 3/20).

Članak 8.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 402-01/20-01/6

URBROJ:2182/17-01-20-01

Orlić, 30. rujna 2020.godine OPĆINSKO VIJEĆE

OPĆINE BISKUPIA

PREDSJEDNIK:

Damjan Berić, v.r.